

STROKOVNI SVET REPUBLIKE SLOVENIJE ZA ŠPORT

Masarykova cesta 16, 1000 Ljubljana T: 01 400 54 14

F: 01 400 53 21

E: strokovnisvet-sport-mizs@gov.si

Številka: 013-45/2021/26 Datum: 2. 7. 2021

ZAPISNIK

**12. dopisne seje Strokovnega sveta Republike Slovenije za šport**

**Datum seje:** četrtek, 1. 7. 2021

**Trajanje seje:** od četrtka, 1. 7. 2021 od 11:03 do petka, 2. 7. 2021 do 12:00

**Glasovali člani**: dr. Marko Šibila, dr. Boro Štrumbelj, dr. Franci Petek, Uroš Zupan, Janez Urbanc, mag. Polona Rifelj, Sašo Norčič, mag. Matej Jamnik, mag. Samo Logar, mag. Janez Sodržnik, Matevž Jug, mag. Peter Škerlj, Vladimir Sitar, mag. Lovrencij Galuf, Blaž Perko, mag. Katja Koren Miklavec.

**Niso glasovali:** mag. Stanko Glažar.

V skladu s 24. členom Poslovnika Strokovnega sveta Republike Slovenije za šport je dopisna seja veljavna, če na njej glasuje večina članov sveta, predlog sklepa pa je sprejet, če zanj glasuje večina članov, ki je oddala svoj glas.

V roku, ki je bil določen v sklicu seje, to je do 2. 7. 2021 do 12:00 ure, je na seji veljavno glasovalo šestnajst (16) članov strokovnega sveta.

Izid glasovanja je, kot sledi:

# SKLEP 12d/223:

**Strokovni svet RS za šport soglaša, da se športnikom Alenki Artnik, Samu Jeranku in Tadeju Enclju, podaljša status kategoriziranega športnika do 31. 1. 2022 in s tem zaposlitev v državni upravi.**

**Strokovni svet RS za šport poziva OKS-ZŠZ, da naredi natančno analizo katera velika mednarodna športna tekmovanja niso bila izvedena v letih 2020 in 2021 zaradi epidemije in so bila prestavljena v leto 2022, zaradi česar športniki niso mogli doseči rezultata, s katerim bi izpolnil kriterij za ohranitev statusa vrhunskega ali perspektivnega športnika. Prav tako naj se v analizi opredeli ali bi športniki zaradi izgube statusa ostali brez pravic, ki jim jih tak status prinaša (zaposlitev, štipendija, prilagoditev študijskih obveznosti…). Strokovni svet RS za šport bo o podaljšanju kategorizacije za vse ostale vrhunske oziroma perspektivne športnike odločal na podlagi omenjene analize. Za vse športnike za katere se bo naknadno ugotovilo, da so izgubili status zaradi odpovedi velikih mednarodnih športnih tekmovanj, bo Strokovni svet RS za šport individualno odločal o podaljšanju kategorizacije in sicer brez prekinitve statusa.**

|  |  |  |  |  |
| --- | --- | --- | --- | --- |
| Glasovalo: 16 | Za: 13 | Proti: 3 | Vzdržani: 0 | Sklep sprejet: DA |

B. Perko je podal obrazložitev svojega glasovanja, kot sledi:

Glede na to, da glasujemo zgolj o enotnem sklepu, ki pa vsebuje dve ločeni vsebini, bi rad dodatno pojasnil moj glas. Ne glasujem PROTI podaljšanju statusa kategoriziranega športnika Alenki Artnik, Samu Jeranku in Tadeju Enciju, do 31. 1. 2022 in s tem zaposlitev v državni upravi. Glasujem PROTI drugemu delu sklepa 12d/223 in sicer, ker je zahtevano analizo praktično nemogoče realno opraviti saj je nemogoče realno oceniti ali je določen športnik imel omogočene pogoje za pripravo na določeno tekmovanje, ki bi jih imel v normalnih pogojih brez epidemije (npr. priprave v tujini, sparing partnerji, pripravljanje tekme, ipd.), nadalje je v obdobju epidemije lahko bilo izvedeno določeno tekmovanje, kjer lahko pridobi status, ni pa bilo izveden celoten program tekmovanj saj po kriterijih za pridobitev statusa ni opredeljeno zgolj eno veliko tekmovanje na leto ampak več. Analiza, ki je predlagana v sklepu ne bi prinesla realne ocene ampak zgolj njen del prav tako z ne sprejetjem splošnega podaljšanja naredimo razliko med ostalimi kategoriziranimi športniki, ki jim je SSRSŠ v prejšnjih glasovanjih že podaljšal status brez, da bi individualno obravnaval posamezne primere na podlagi analiz.

Zapisal:

Zvijezdan Mikić Sašo Norčič

Tajnik Strokovnega sveta Predsednik Strokovnega sveta